text: На 11 септември 2016 г. за четвърти пореден път в София ще се проведе детският празник „Стара хартия за нова книга“. Събитието отново ще протече под надслов „Почисти и прочети“, а децата за поредна година ще имат възможност да научат повече за рециклирането, да разберат как да пазят природата и да събират разделно отпадъците – и междувременно сами да си изберат книжки. Всяко дете, което доведе възрастен придружител с поне 5 кг стара хартия за рециклиране, ще получи нова детска книга по избор както и подаръци от партньорите на празника. Децата, донесли допълнителни 5 кг хартия, ще получат втора книжка на екотематика – изданието „Ти можеш да спасиш планетата“. Организаторите напомнят, че колкото повече стара хартия съберат децата, толкова повече дървета ще спасят от изсичане.
  Празникът „Стара хартия за нова книга“ ще започне в 10,30 часа пред Книжен център „Гринуич“ на бул. „Витоша“ 37. Събитието, организирано от ЕКОПАК България АД, Книжен център „Гринуич“ и Столична община, ще продължи през целия ден със забавления за малки и големи. Инициативата ще се проведе под патронажа на кмета Йорданка Фандъкова и ще е част от Календара на културните събития на Столична община за 2016 г.
  По време на празника децата ще могат да се насладят на екотеатърa „Приказка за юначета с празни тумбачета: Хартояд, Пластоядка и Стъклояд в парка“ – история за три животинчета, които живеят в парка и се хранят с отпадъци от опаковки. След шоуто всяко дете ще получи комикс книжка за оцветяване с историята на героите, представена от Театъра на приказките – София. В програмата е предвидена целодневна екоработилница за изработване на бижута, цветя и сувенири от отпадъци. Забавни викторини на литературна и екотематика с много подаръци и приятни изненади ще проверят знанията на децата и техните родители. Много музика, танци, игри и интересни предизвикателства очакват всички гости на празника.
  Служители на МВР многократно са подавали сигнали за многото катастрофи на пътя, на който в събота – 25 август, стана тежка автобусна катастрофа с 16 загинали. Това обяви в предаването Тази сутрин министърът на вътрешните работи Валентин Радев.
  Министърът потвърди, че АПИ са подканяли фирмата да ремонтира участъка от пътя, защото той все още е в гаранция и държавата няма как да се намеси в случая. Той напомни, че разследването на трагичния инцидент продължава. По думите му всички служби се справят много добре в ситуацията и са реагирали адекватно. Все още не се знае каква е конкретната причина за инцидента – дали субективния фактор на водача, състоянието на превозното средство и пътната настилка, допълни Радев.
  Според информация в медиите преди два месеца лаборатория на АПИ тествала настилката на пътя-убиец. Оказало се, че коефициентите за плътност и сцепление били в пъти под допустимите, но никой не си направил труда да вземе мерки.
  Дългоочакваният политически проект на президента Георги Първанов ще бъде анонсиран на 11 ноември. Година преди да напусне Дондуков 2 след втория си мандат, той смята да направи критична равносметка на настоящото управление и да обяви нуждата от нова политическа алтернатива, която обаче да не идва от партиите, а от гражданското общество. Гражданският проект ще се превърне в политически по-късно, вероятно за местните и президентски избори. Най-значимият политически резерв на Първанов са червените кметове и общини. Намерението му е там, където БСП има силни позиции, да "извади“ най-доброто и така да се афишира като "единствената алтернатива“ на управляващата ГЕРБ. Държавният глава разчита на кметове с утвърдено влияние и "прилежащи" бизнес структури – като Славчо Атанасов в Пловдив и Костадин Паскалев в Благоевград, твърдят посветени. Гражданският характер на проекта трябвало да се "гарантира" от творци и общественици с леви и патриотични убеждения като Иван Гранитски и компания, които вече са засвидетелствали лоялността си към Първанов, но също така са направили пробив и в общини, чието управление не е червено, но пък е спонсорирало техни лични творчески проекти. Централен интелектуален субект в президентския проект е русофилската професорска партия "България за всички" с лидер Димитър Томов - писател и дългогодишен директор на университетското издателство "Св. Климент Охридски". В нейното ръководство участва политическият психолог Людмил Георгиев, до неотдавна доверен съветник на Ахмед Доган и член на националното ръководство на ДПС. Отделен акцент е участието на жени в проекта "Първанов". Според запознати, президентът е предлагал на две от най-изявените жени в политиката да станат лице на новото формирование, но засега и двете се въздържат. Твърди се, че едната е бившият еврокомисар Меглена Кунева, която в момента развива успешна кариера в европейските структури, а другата е Меглена Плугчиева – депутат от БСП и бивш вицепремиер по еврофондовете.